िबजली निगम से हटाए पूर्व सैनिकों ने प्रो. छतरपाल से मिल सुनाया दुखड़ा
बिजलीनिगम के मीटरों की रीडिंग लेने वाले बिलों का वितरण करने वाले पूर्व सैनिक अपना मामला लेकर भाजपा नेता प्रो. छतरपाल सिंह से मिले। उन्होंने कहा कि अच्छी सेवाओं के बावजूद उन्हें हटने के लिए मजबूर किया गया। प्रताड़ना से तंग आकर पूर्व सैनिकों को इस्तीफे देने पड़े। उन्होंने प्रो. सिंह से मामले की जांच करने पूर्व सैनिकों को न्याय दिलाने की मांग की।
पूर्व सैनिकों ने प्रो. छतरपाल को बताया कि हरियाणा एक्स सर्विस मैन लीग का गठन पूर्व सैनिकों को ठेके पर दक्षिण हरियाणा बिजली वितरण निगम में बिल बांटने, मीटर रीडिंग आदि कार्यों के लिए नियुक्त किए जाने के लिए गठित किया गया। कुछ वर्ष इसका कार्य सुचारू रूप से चला, लेकिन 2016 में इस लीग के चेयरमैन हेडक्वार्टर, नोडल ऑफिसर हिसार वाइस चेयरमैन कर्नल की नियुक्त होते ही मंजर बदल गया। पूर्व सैनिकों के साथ गए सतबीर मलिक ने कहा कि इन सभी अधिकारियों ने बिना किसी कारण स्पष्टीकरण के नारनौंद सब डिवीजन से 11, हांसी सिटी से 16, सब अर्बन 6, मुंढाल सब डिवीजन से दो और हिसार से एक कुल 36 पूर्व सैनिकों को नौकरी से हटा दिया।
प्रो. छतरपाल सिंह ने मामले को सुनकर उन्हें आश्वासन दिया कि वह अन्याय के खिलाफ निष्पक्ष रूप से जांच करवाएंगे। इस बारे में हर संभव जांच करवाकर पीड़ितों को न्याय दिलवाने का प्रयास किया जाएगा। पूर्व सैनिकों ने कहा कि न्याय के लिए वह लगातार संघर्ष करते रहे। अगर न्याय नहीं मिला तो वह आंदोलन करेंगे और जरूरी हुआ को अदालत में भी जाएंगे।
hin_Deva hin_Deva hin_Deva hin_Deva